|  |  |  |  |  |  |
| --- | --- | --- | --- | --- | --- |
| **Bulharská ľudová republika*Народна република България***

|  |  |  |
| --- | --- | --- |
| ← Bulharské cárstvo (1908 – 1946) | **1946 – 1990** | Bulharsko → |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *Republiko nasha, zdravey! (do roku 1950)Balgariyo mila, zemya na geroi (1950 – 1964)Mila Rodino (od roku 1964)* |
| **Geografia**

|  |
| --- |
| Mapa štátu |

 |
| Hlavné mesto | Sofia |
| Rozloha | 110 842 km² (na základe zmlúv podpísaných v Paríži 10. februára 1947) |
| **Obyvateľstvo** |
| Počet obyvateľov | 8 878 000 (začiatok 80. rokov) |
| Jazyky | bulharčina |
| **Štátny útvar** |
| Štátne zriadenie | ľudová republika |
| Mena | bulharský lev |
| Vznik | 15. septembra 1946 (zrušenie cárstva) |
| Zánik | 15. novembra 1990 (pád komunistického režimu) |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Bulharské cárstvo (1908 – 1946) | Bulharské cárstvo (1908 – 1946) |

 | **Nástupnícke štáty:**

|  |  |
| --- | --- |
| Bulharsko | Bulharsko |

 |

 |

**Bulharská ľudová republika**, skrátene **BĽR**, (bulh. *Народна република България*) bol štátny útvar existujúci od konca druhej svetovej vojny až do roku 1990. Po posilnení moci komunistickej strany sa do čela štátu dostal v roku 1946 Georgi Dimitrov, za ktorého vlády sa v krajine zaviedol komunistický režim a krajina bola oficiálne v roku 1947 nazvaná ľudovou republikou. Postupne začal nový režim vystupovať proti politickej opozícii, najmä pomocou vykonštruovaných procesov, v ktorých množstvo ich odporcov odsúdili na trest smrti či k dlhodobému odňatiu slobody. Po väčšinu päťdesiatych rokov sa v krajine uplatňovali stalinistické praktiky v záujme zachovania komunistického mocenského monopolu. V polovici päťdesiatych rokov sa stal najmocnejším mužom v štáte Todor Živkov, ktorý bol v Bulharsku pri moci až do zvrhnutia režimu v roku 1989. V roku 1990 bol ľudovodemokratický bulharský štát na základe úprav ústavy premenený na Bulharskú republiku a éra vlády komunizmu v Bulharsku tak skončila.

Kultúre v komunistickom období spočiatku udával tón socialistický realizmus, až neskôr v priebehu šesťdesiatych rokov došlo k uvoľneniu. Veľmi populárne boli hry s témou idealistického hrdinu bojujúceho proti malomeštiackej byrokracii, postupne sa začal medzi inými hudobnými prúdmi presadzovať napríklad jazz. Cez dominanciu marxizmu-leninizmu, ako hlavnej ideológie štátneho zriadenia, bolo vytvorených niekoľko umelecky vysokých diel v oblasti architektúry, umenia i literatúry. Najmä za Todora Živkova režim začal viac presadzovať diela oslavujúce bulharské hodnoty a kultúru. Dosiahli sa úspechy aj v niekoľkých vedných odboroch. Ale tak ako v iných krajinách východného bloku bolo aj v Bulharsku mnoho umelcov perzekvovaných režimom. Jedným z popredných kritikov bulharského komunistického režimu bol novinár a spisovateľ Georgi Markov.

V hospodárskej oblasti sa komunistický režim snažil vybudovať nový priemysel a vytvoriť systém štátnych poľnohospodárskych družstiev s povinnou účasťou poľnohospodárov. V tomto smere síce bulharskí komunisti uspeli, ale neefektívnosť mnohých závodov viedla bulharskú vládu k zavádzaniu hospodárskych reforiem a povzbudeniu turistického ruchu. Cez tieto pokusy sa na konci osemdesiatych rokov hospodárstvo ocitlo v kríze, ktorá dopomohla k pádu komunistického režimu.

Štátne symboly
--------------

### Vlajka

|  |  |
| --- | --- |
|  | Štátna vlajka Bulharskej ľudovej republiky v rokoch 1946 až 1948. |
|  | Štátna vlajka Bulharskej ľudovej republiky v rokoch 1948 až 1967. |
|  | Štátna vlajka Bulharskej ľudovej republiky v rokoch 1967 až 1971. |
|  | Štátna vlajka Bulharskej ľudovej republiky v rokoch 1971 až 1990. |

### Znak

|  |  |
| --- | --- |
|  | Štátny znak Bulharskej ľudovej republiky v rokoch 1946 až 1948. |
|  | Štátny znak Bulharskej ľudovej republiky v roku 1948. |
|  | Štátny znak Bulharskej ľudovej republiky v rokoch 1948 až 1968. |
|  | Štátny znak Bulharskej ľudovej republiky v rokoch 1968 až 1971. |
|  | Štátny znak Bulharskej ľudovej republiky v rokoch 1971 až 1990. |

Iné projekty
------------

Commons
* Spolupracuj na Commons Commons ponúka multimediálne súbory na tému **Bulharská ľudová republika**

Zdroj
-----

*Tento článok je čiastočný alebo úplný preklad článku Bulharská lidová republika na českej Wikipédii.*